மக்கட்பேறு: அஃதாவது, இருபிறப்பாளர் மூவரானும் இயல்பாக இறுக்கப்படூஉங் கடன் மூன்றனுள், முனிவர்கடன் கேள்வி$யானும், தேவர்கடன் வேள்வியானும், தென்புலத்தார்கடன் புதல்வரைப்பெறுதலானுமல்லது இறுக்கப்படாமையின், அக்கடன் இறுத்தல் பொருட்டு மக்களைப்பெறுதல். அதிகாரமுறைமை மேலே பெறப்பட்டது. $.கேள்வி- (கேட்கப்படுவது) அதாவது, சுருதி, வேதம். திருக்குறள்: 61 (பெறுமவற்றுள்) பெறுமவற்றுள் யாமறிவ தில்லை யறிவறிந்த | மக்கட்பே றல்ல பிற. (01) | பரிமேலழகர் உரை (இதன்பொருள்) பெறுமவற்றுள் = (ஒருவன்) பெறும் பேறுகளுள்; 